Document ID: /roh_data/filtered/fineweb-2-filterrobots_roh.jsonl.gz/51169

La regenza ha approvà il project d’exposiziun per l’axa da traffic la pli impurtanta da l’Engiadina tranter Ovella e Val Mundin. Tranter auter duaja il vial vegnir schlargià e las stortas duajan vegnir extendidas. En pli duaja dar zonas libras d’obstachels da mintgamai in meter da tuttas duas varts dal vial. Ils custs totals dal project importan radund 11 milliuns francs.
La via d'Engiadina è l'unica colliaziun da via tranter l'Engiadin'Ota e l'Engiadina Bassa sco er tranter ils pass dal Malögia, dal Güglia, dal Bernina, da l'Alvra, dal Fuorn e dal Flüela. Ella è pia l'axa da traffic la pli impurtanta da l'Engiadina.